Стройныя сосны, нібы вартавыя, маўкліва абступілі зямлянку, домік-музей партызанскай славы і помнік з граніту... Заходзіш на тэрыторыю мемарыяльнага комплексу, ступаеш па той шматпакутнай зямлі і спрабуеш перанесціся ў думках у далёкія саракавыя... Цяпер у Зачэпічах, на беразе Нёмана, – цішыня і спакой, толькі вецер шуміць у вершалінах дрэў. А ў гады Вялікай Айчыннай вайны там размяшчаўся мазгавы цэнтр народных мсціўцаў – штаб Шчучынскага партызанскага злучэння пад камандаваннем Сцяпана Пятровіча Шупені.